**RÁMCOVÁ ZMLUVA O POSKYTOVANÍ SLUŽBY**

**Servis a údržba telemetrických zariadení (RTU)**

uzavretá podľa ust. § 99 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o VO“) a ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „Zmluva”)

medzi:

|  |  |
| --- | --- |
| **1. Objednávateľ** | **SPP – distribúcia, a.s.** |
| Sídlo | Plátennícka 19013/2, 821 09 Bratislava – mestská časť Ružinov |
| Zapísaná v | Obchodnom registri Mestského súdu Bratislava III, Oddiel: Sa, Vložka č.: 3481/B |
| IČO | 35 910 739 |
| IČ DPH | SK2021931109 |
| DIČ | 2021931109 |
| Bankové spojenie I. | Tatra banka, a.s. |
| Číslo účtu | 2627712668/1100 |
| SWIFT (BIC) | TATRSKBX |
| IBAN | SK64 1100 0000 0026 2771 2668 |
| Bankové spojenie II. | Všeobecná úverová banka, a.s. |
| Číslo účtu | 1119353/0200 |
| SWIFT (BIC) | SUBASKBX |
| IBAN | SK74 0200 0000 0000 0111 9353 |
| Zastúpená |  |
| (ďalej len „Objednávateľ“) |  |

|  |  |
| --- | --- |
| **2. Poskytovateľ** | ***[doplniť]*** |
| Sídlo | *[doplniť]* |
| Zapísaná v | Obchodnom registri *[doplniť]* súdu *[doplniť]*, Oddiel: *[doplniť]*, Vložka č.: *[doplniť]* |
| IČO | *[doplniť]* |
| IČ DPH | *[doplniť]* |
| DIČ | *[doplniť]* |
| Bankové spojenie | *[doplniť]* |
| Číslo účtu | *[doplniť]* |
| SWIFT (BIC) | *[doplniť]* |
| IBAN | *[doplniť]* |
| Zastúpená | *[doplniť]* |
| (ďalej len „Poskytovateľ“) |  |

(ďalej spolu tiež „zmluvné strany” alebo osobitne „zmluvná strana”)

Úvodné ustanovenia

* 1. Účelom, za ktorým Objednávateľ s Poskytovateľom uzatvára túto Zmluvu, je záujem Objednávateľa na včasnom a riadnom poskytovaní Služby v kvalite v zmysle požiadaviek Zmluvy.
  2. Poskytovateľ má na základe osobitnej Rámcovej zmluvy o dielo (obnova RTU 10. etapa), ev. číslo *[doplniť]* uzavretej s Objednávateľom (ďalej len „Rámcová zmluva“) záväzok vymeniť zastarané RTU s príslušenstvom vrátane ich softvérového vybavenia na regulačných staniciach rozmiestnených v lokálnych centrách Objednávateľa na území SR v rozsahu a za podmienok v zmysle Rámcovej zmluvy.
  3. Predmetom tejto Zmluvy je záväzok Poskytovateľa poskytovať servis a údržbu dodaných RTU s príslušenstvom vrátane ich softvérového vybavenia, aby bolo zabezpečené ich riadne a bezporuchové fungovanie, a aby boli Poruchy odstraňované Poskytovateľom za podmienok podľa tejto Zmluvy riadne, rýchlo, ekonomicky hospodárne a efektívne.
  4. Táto Zmluva sa uzatvára ako výsledok procesu verejného obstarávania, postupom rokovacieho konania so zverejnením, vyhláseného Objednávateľom pod názvom Obnova telemetrických zariadení - 10. etapa a zverejneného vo Vestníku verejného obstarávania č. *[doplniť]* zo dňa *[doplniť]*, značka KR-NZ-0108-25 (ďalej aj „Verejné obstarávanie na predmet zákazky: Obnova telemetrických zariadení - 10. etapa“).
  5. Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  6. Poskytovateľ vyhlasuje, že:
     1. je oprávnený vykonávať všetky činnosti, na ktoré sa zaviazal v tejto Zmluve, resp. že výkon činností, na ktoré Poskytovateľ nie je oprávnený, zabezpečí prostredníctvom osôb, ktoré oprávnenie na výkon predmetných činností majú;
     2. má dostatočné personálne a technické kapacity potrebné na riadne a včasné plnenie záväzkov vyplývajúcich z tejto Zmluvy;
     3. spĺňa všetky požiadavky kladené Právnymi predpismi na výkon činností podľa tejto Zmluvy;
     4. je spôsobilý poskytovať Službu, prípadne zabezpečiť servis (oprava a údržba) RTU na území SR tak, aby po dobu 10 rokov od začatia plynutia záručnej doby RTU, bola kontinuálne zabezpečená ich plná funkčnosť a použiteľnosť, pričom pre vylúčenie pochybností sa uvádza, že ustanovenie bodu 12.1 Zmluvy týmto nie je dotknuté;
     5. číslo bankového účtu Predávajúceho uvedené v úvodnej časti Zmluvy je oznámené v zmysle ust. § 6 Zákona o DPH.

Poskytovateľ je povinný Objednávateľovi kedykoľvek počas trvania Zmluvy preukázať, že spĺňa požiadavky a vyhlásenia v zmysle tejto Zmluvy. Ak Poskytovateľ nepreukáže, že spĺňa požiadavky a vyhlásenia v zmysle tejto Zmluvy a/alebo prestane spĺňať požiadavky a vyhlásenia v zmysle tejto Zmluvy považuje sa to za podstatné porušenie zmluvných povinností. Poskytovateľ je taktiež počas trvania Zmluvy povinný udržiavať v platnosti všetky dokumenty, licencie, certifikáty, doklady preukazujúce odbornú spôsobilosť a pod. a spĺňať požiadavky a vyhlásenia, ktorých platnosť a spĺňanie preukazoval v rámci Výberového konania.

**Definície**

* 1. Pojmy, písané veľkými začiatočnými písmenami, používané v Zmluve alebo dokumentácii, ktorá súvisí so Zmluvou, majú význam, ktorý je definovaný v Zmluve alebo inej dokumentácii, ktorá súvisí so Zmluvou. V zmysle tejto Zmluvy:

**RTU** je telemetrické zariadenie pre zber a prenos údajov vrátane všetkého jeho príslušenstva a softvéru, ktoré bolo dodané a/alebo bude dodané Poskytovateľom Objednávateľovi na základe Rámcovej zmluvy a/alebo tejto Zmluvy a vo vzťahu ku ktorému plynie a/alebo bude plynúť záručná doba, a ktoré je Objednávateľom prevádzkované v jeho Technologickom objekte alebo sa nachádza na inom mieste u Objednávateľa, zoznam RTU je Poskytovateľovi známy v súvislosti s plnením poskytovaným na základe Rámcovej zmluvy.

**Technologické objekty** znamená regulačné stanice Objednávateľa, na ktorých sa nachádza RTU, ktorého obnovu Posktovateľ realizoval v zmysle Rámcovej zmluvy, vo vzťahu ku ktorému má byť Služba poskytovaná, a zoznam ktorých je Poskytovateľovi známy v súvislosti s plnením poskytovaným na základe Rámcovej zmluvy.

**Kritická porucha** je akákoľvek vada, chyba, nedostatok, alebo akýkoľvek technický, funkčný a obdobný problém RTU, ktorý spôsobuje jeho úplnú nefunkčnosť a/alebo úplné obmedzenie jeho používania a/alebo prevádzky.

**Iná porucha** je najmä, nie však výlučne, akákoľvek vada, chyba, nedostatok, alebo akýkoľvek technický, funkčný a obdobný problém RTU, ktorý bráni jeho riadnemu a/alebo bezchybnému užívaniu v najvyššom štandarde očakávateľnom na relevantnom trhu, a/alebo spôsobuje jeho čiastočnú nefunkčnosť, alebo čiastočné obmedzenie jeho používania a/alebo prevádzky.

**Porucha** znamená spoločne Kritickú poruchu a Inú poruchu.

**Správa o zásahu** znamená písomnú správu o servisnom zásahu Poskytovateľa v rámci časti Služby Servis zariadení, z ktorej vyplýva najmä, podstata a popis zistenej Poruchy, zvolený postup jej odstránenia, použitý materiál a náhradné diely, trvanie zásahu, počet pracovníkov Poskytovateľa, ktorí zásah realizovali, údaje potrebné pre výpočet dopravných nákladov. Poskytovateľ tiež uvedie ďalšie skutočnosti, zistenia a odporúčania, ktoré by mohli byť pre Objednávateľa podstatné z hľadiska zabezpečenia riadnej a bezpečenej prevádzky RTU.

**Preberací protokol** znamená dokument potvrdzujúci odovzdanie a prevzatie Služby pripravený Poskytovateľom predložený Objednávateľovi, z ktorého vyplývajú všetky skutočnosti podstatné pre určenie Ceny Služby, pričom ako Preberací protokol môže slúžiť aj Správa o zásahu predložená Poskytovateľom Objednávateľovi za účelom potvrdenia vykonania Služby.

**Služba** znamená súhrn činností Poskytovateľa, vykonávaných na základe tejto Zmluvy.

**LC** znamená lokálne centrum prevádzky Objednávateľa.

**VOP Objednávateľa** znamenajú Všeobecné obchodné podmienky na vykonanie Diela/Prác/Služby Objednávateľa, ktoré sú Prílohou č. 1 tejto Zmluvy.

* 1. Nadpisy v Zmluve majú iba informatívny charakter a slúžia na lepšiu orientáciu v texte Zmluvy a nemajú vplyv na výklad jej ustanovení.

**Predmet Zmluvy**

* 1. Predmetom tejto Zmluvy je záväzok Poskytovateľa vykonávať pre Objednávateľa činnosti v zmysle tejto Zmluvy (ďalej len „**Služba**“) a záväzok Objednávateľa vykonanú Službu prevziať a zaplatiť za Službu dohodnutú cenu.
  2. Službou je vykonávanie najmä týchto činností, v rozsahu v zmysle tejto Zmluvy, inak v rozsahu potrebnom na zabezpečenie splnenia účelu tejto Zmluvy:

**Servis**

* + 1. Zabezpečenie odstraňovania Porúch na RTU s nástupom na zásahdo  3 dní od nahlásenia Poruchy (ďalej len „**Servis**“), pričom Poskytovateľ je Kritickú poruchu povinný odstrániť do 5 dní od jej nahlásenia Objednávateľom, ak sa zmluvné strany písomne nedohodnú inak a Inú poruchu je Poskytovateľ povinný odstrániť do 14 dní od jej nahlásenia Objednávateľom, ak sa zmluvné strany písomne nedohodnú inak. Ak dôjde k Poruche viacerých RTU, teda viac ako 2 súčasne, zmluvné strany si písomne alebo elektronicky dohodnú lehotu a poradie, v ktorom budú tieto Poruchy odstránené. Zásah zahŕňa výjazd a súvisiacu manipuláciu a opravu Zariadenia, za účelom čo najskoršej obnovy riadnej funkčnosti Zariadenia. Na požiadavku Objednávateľa vykoná Poskytovateľ Servis zariadenia aj na RTU, ktoré nie je nainštalované v Technologickom objekte, pričom Poskytovateľ takúto službu poskytne vo svojich priestoroch.
       1. Zásahy Poskytovateľa v rámci Servisu zariadení sa realizujú na základe nahlásenia Poruchy na Zariadení Objednávateľom Poskytovateľovi emailom.
       2. Na nahlasovanie Porúch Objednávateľom slúžia tieto kontakty Poskytovateľa:

email: *[doplniť]*

email: *[doplniť]*

pričom Poskytovateľ sa zaväzuje zabezpečiť nepretržitú funkčnosť týchto kontaktov, a zároveň bezodkladne po prijatí nahlásenia Poruchy Zariadenia od Objednávateľa toto potvrdiť formou emailu na adresu Oprávnenej osoby vo veciach technických Objednávateľa.

* + - 1. Súčasťou zabezpečenia Servisu zariadení služby je i písomná Správa o zásahu, ktorý bol v jeho rámci vykonaný, pričom túto je Poskytovateľ povinný doručiť do 5 pracovných dní od vykonania zásahu elektronicky na adresu Oprávnenej osoby vo veciach technických Objednávateľa.
      2. V prípade, že Poruchu RTU nie je možné odstrániť na mieste, Poskytovateľ nahlási na telefonické číslo Objednávateľa túto skutočnosť a najneskôr do 2 pracovných dní Poskytovateľ doručí elektronicky Objednávateľovi na adresu Oprávnenej osoby vo veciach technických Objednávateľa tzv. diagnostiku Poruchy RTU obsahujúcu charakter závady, navrhovaný postup jej odstránenia, predpokladané náklady a termín odstránenia Poruchy. Pre vylúčenie pochybností sa uvádza, že Objednávateľ je oprávnený oznámiť Poskytovateľovi, že poskytnutie ostatných častí Služby nepožaduje, najmä nie však výlučne v prípade, že oprava Poruchy RTU je podľa posúdenia Objednávateľa ekonomicky neefektívna. Poskytovateľovi patrí v takom prípade odplata za časť Služby, ktorú riadne poskytol v súvislosti s Poruchou konkrétneho RTU a to za podmienok dohodnutých v Zmluve.
      3. Poskytovateľ je povinný zabezepčiť prevzatie RTU, resp. jeho časti, za účelom diagnostiky a/alebo odstránenia Poruchy a jeho vrátenie Objednávateľovi, oboje doručením prostredníctvom kuriérskej služby alebo priamo Poskytovateľom, a to so súčasným poskytnutím funkčne a kapacitne adekvátneho náhradného zariadenia vrátane príslušenstva za RTU, vo vzťahu ku ktorému je realizovaná oprava, počas celej doby realizácie opravy, ak sa zmluvné strany nedohodnú inak.
      4. Poskytovateľ je povinný zabezpečiť materiál a náhradné diely potrebné na odstránenie Porúch na RTU. Poskytovateľ je povinný riešiť Poruchy RTU prednostne opravou jednotlivých komponentov a iba v prípade ich neopraviteľnosti ich výmenou za nové.
      5. Poskytovateľ je povinný oznámiť čas začiatku výkonu Servisu Oprávnenej osobe vo veciach technických Objednávateľa aspoň 24 hodín vopred. Poskytovateľ je povinný vykonávať Servis tak, aby nad mieru nevyhnutnú neobmedzil prevádzkovú činnost Objednávateľa a to prednostne v čase od 7:00 do 17:00; vykonávanie činností mimo tohto času (napr. ak ide o Kritické poruchy alebo havarijný stav) je potrebné vopred odsúhlasiť zo strany Objednávateľa, ak je potrebná jeho súčinnosť.
      6. Poskytovateľ je povinný udržiavať dostupnosť náhradných dielov RTU.
      7. V prípade, že dôjde k ukončeniu výroby niektorých náhradných dielov, Poskytovateľ o tejto skutočnosti písomne informuje Objednávateľa v dostatočnom predstihu a zároveň, za účelom zabezpečenia ďalšej funkčnosti RTU, navrhne spôsob riešenia vzniknutej situácie.

**Úprava**

* + 1. Zabezpečenie Objednávateľom požadovaných zmien na RTU alebo úprav RTU, vrátane aktualizácie parametrizačného softvéru RTU, úpravy softvéru RTU, nakonfigurovanie komunikačných protokolov spolu so zaškolením obsluhy, podľa zmluvnými stranami dohodnutej technickej špecifikácie, zabezpečenie školení pracovníkov Objednávateľa, vždy na osobitnú požiadavku Objednávateľa, za podmienok podľa tejto Zmluvy (ďalej len **„Úprava“**). K softvérovému vybaveniu RTU poskytnúť alebo zabezpečiť poskytnutie licencií za podmienok dohodnutých v Zmluve. Zmluvné strany pre vylúčenie pochybností uvádzajú, že ustanoveniami tohto bodu Zmluvy v časti aktualizácie softvéru nie je dotknutá povinnosť Poskytovateľa vykonávať bezpečnostné aktualizácie sofvéru v zmysle bodu 8.3 Rámcovej zmluvy za účelom zabezpečenia Kybernetickej bezpečnosti Diela, pričom náklady na jeho realizáciu sú zahrnuté v cene plnenia dodávaného v zmysle Rámcovej zmluvy.

**Technická podpora**

* + 1. Poskytovanie technickej podpory, najmä telefonické konzultácie, konzultácie na mieste, činnosti prostredníctvom diaľkového prístupu, a to v pracovných dňoch v čase od 08:00 do 16:00 hod, vždy na základe požiadavky Objednávateľa (ďalej len **„Technická podpora“**).
  1. Zmluvné strany sa dohodli, že Služba musí okrem vlastností výslovne dohodnutých v Zmluve spĺňať požiadavky v zmysle platných Právnych predpisov, ako aj technických noriem, TPP, obchodných zvyklostí a požiadaviek Zmluvy, ktoré sa vzťahujú na samotný predmet Služby.
  2. Poskytovateľ je povinný k vykonávanej Službe odovzdať doklady a Dokumentáciu, ktoré sa na vykonávanú Službu vzťahujú, a ktoré sú potrebné na jej prevzatie a užívanie v zmysle Právnych predpisov, TPP, technických noriem, obchodných zvyklostí a požiadaviek Zmluvy. Náhradné diely RTU musia spĺňať vlastnosti a funkčnosti špecifikované v Prílohe č. 2 Rámcovej zmluvy.
  3. Podľa tejto Zmluvy sa Dokumentáciou rozumie najmä, avšak nielen, Správa o zásahu.
  4. Poskytovateľ je povinný poskytovať Službu za podmienok dohodnutých v tejto Zmluve, aj po Úprave, resp. k akýmkoľvek iným plneniam realizovaným Poskytovateľom na základe tejto Zmluvy a/alebo Objednávky.

**Vykonávanie Služby**

**Doba poskytovania Služby, Čiastkové zmluvy a lehota na vykonanie Služby**

* 1. Poskytovateľ je povinný vykonávať Službu za podmienok stanovených Zmluvou v termínoch v zmysle Zmluvy.

**Servis**

* 1. Na žiadosť Oprávnenej osoby Objednávateľa vo veciach technických (ďalej len „Žiadateľ“) Poskytovateľ bez zbytočného odkladu vypracuje a doručí Žiadateľovi záväznú ponuku na požadovaný rozsah Servisu, ktorá bude zohľadňovať jednotkové ceny podľa Prílohy č. 2 Špecifikácia Ceny Služby (ďalej len „Cenová ponuka Servisu“). Poskytovateľ bude zabezpečovať Servis na základe Čiastkových zmlúv. Čiastková zmluva na túto časť Služby (Servis) je uzatvorená doručením požiadavky Objednávateľa na poskytnutie Služby (nahlásenie Poruchy), ktorá môže mať aj formu Objednávky, a ktorá bude zohľadňovať predloženú Cenovú ponuku Servisu Poskytovateľa, pričom na vznik Čiastkovej zmluvy sa nevyžaduje akceptácia takejto požiadavky ani žiadny iný právny úkon Poskytovateľa. Pre vylúčenie pochybností sa uvádza, že povinnosť Poskytovateľa poskytnúť plnenie v rámci Servisu vzniká nahlásením konkrétnej Poruchy.
  2. Pre vylúčenie pochybností sa uvádza, že je výlučne na uvážení Objednávateľa, či požaduje poskytnutie Servisu, resp. odstraňovanie Poruchy, na základe tejto Zmluvy alebo uplatní zodpovednosť za vady v zmysle Rámcovej zmluvy alebo tejto Zmluvy (vo vzťahu k novým náhradným dielom RTU dodaným na základe tejto Zmluvy), v prípade, ak je Poskytovateľ povinný plniť z tejto Zmluvy a zároveň je Objednávateľ oprávnený uplatniť u Poskytovateľa zodpovednosť za vady v zmysle Rámcovej zmluvy alebo tejto Zmluvy. Pre vylúčenie pochybností sa uvádza, že v prípade, ak Objednávateľ požaduje plnenie v zmysle tejto Zmluvy, najmä, nie však výlučne v kontexte lehôt plnenia vyplývajúcich z tejto Zmluvy a zároveň ide o odstraňovanie takej Poruchy, ktorú by mal Objednávateľ právo uplatniť u Poskytovateľa ako zodpovednosť za vady, ktorá sa vyskytne v záručnej dobe v zmysle Rámcovej zmluvy alebo tejto Zmluvy, Poskytovateľovi nepatrí za výkon činností súvisiacich s riešením a odstraňovaním Poruchy (vrátane diagnostiky a opravy Poruchy, výmeny, dodania nových komponentov RTU vrátane ich softvérového vybavenia) žiadna odplata (t.j. žiadna odplata za prácu, dopravu, materiál, komponenty).

**Úprava**

* 1. Poskytovateľ je Úpravu oprávnený a povinný vykonať len na základe Čiastkových zmlúv, ktoré budú uzavreté v súlade s ustanoveniami tejto Zmluvy.
  2. Na žiadosť Objednávateľa Poskytovateľ vypracuje a predloží záväznú ponuku s uvedením záväzného počtu hodín na požadovaný rozsah Úpravy, ktorá bude zohľadňovať jednotkové ceny podľa Prílohy č. 2 Špecifikácia Ceny Služby (ďalej len „Cenová ponuka Úpravy“), a to do 10 dní od doručenia žiadosti Objednávateľa. Na základe záväznej ponuky je Objednávateľ v lehote do 60 dní od jej doručenia oprávnený, nie však povinný, vystaviť a doručiť Poskytovateľovi Objednávku za účelom uzavretia Čiastkovej zmluvy.
  3. Cenová ponuka Úpravy bude obsahovať najmä nasledovné informácie:
* či navrhovanú zmenu a/alebo úpravu považuje za realizovateľnú,
* popis navrhovaného riešenia,
* časové a personálne kapacity a náklady Poskytovateľa,
* predpokladané dopady na softvér, hardvér a prípadne na informačné systémy tretích strán, s ktorými softvér komunikuje a potrebné úpravy na strane dotknutých systémov,
* navrhovaný spôsob a podmienky akceptácie riešenia,
* varianty rozvoja/vývoja, zmeny a/alebo úpravy softvéru, pokiaľ také variantné riešenie existuje a je relevantné,
* definovanie požadovanej súčinnosti Objednávateľa,
* termín dodania/realizácie rozvoja/vývoja, zmeny a/alebo úpravy softvéru.
  1. Návrh na uzavretie Čiastkovej zmluvy je oprávnený vystaviť Objednávateľ a bude mať formu Objednávky. V každej Objednávke musí byť uvedené minimálne označenie zmluvných strán a špecifikácia rozsahu požadovaných činností a dátum vystavenia Objednávky. Objednávateľ doručuje Objednávku v zmysle tohto bodu Zmluvy Poskytovateľovi elektronickou poštou na adresu *[doplniť].*
  2. Poskytovateľ je povinný akceptovať Objednávku bez zbytočného odkladu, najneskôr však do dvoch pracovných dní, odo dňa doručenia Objednávky zo strany Objednávateľa vyjadrením svojho súhlasu elektronickou poštou na adresu Objednávateľa, z ktorej bola Objednávka doručená. Neakceptovanie Objednávky Poskytovateľom riadne a včas sa považuje za podstatné porušenie zmluvných povinností.
  3. Poskytovateľ je povinný poskytnúť Úpravu do 10 pracovných dní od dňa uzavretia Čiastkovej zmluvy, ak z Čiastkovej zmluvy nevyplýva iná lehota, ktorá môže byť dlhšia alebo kratšia ako lehota 10 pracovných dní.
  4. Poskytovateľ je povinný priebežne sledovať a/alebo identifikovať potrebu vykonania aktualizácie softvéru a o potrebe jej vykonania je povinný informovať Objednávateľa bez zbytočného odkladu po vydaní alebo odporučení vykonania aktualizácie, záplat alebo opráv výrobcami alebo tvorcami softvéru.
  5. O nových verziách softvéru je Poskytovateľ povinný Objednávateľa informovať písomne alebo elektronickou poštou najneskôr do 1 mesiaca po ich uvedení na trh.

**Technická podpora**

* 1. Poskytovateľ je povinný zabezpečovať Technickú podporu na základe Čiastkových zmlúv. Čiastková zmluva na túto časť Služby (Technická podpora) je uzatvorená doručením elektronickej požiadavky Poskytovateľa na poskytnutie Služby Objednávateľovi, pričom na vznik Čiastkovej zmluvy sa nevyžaduje akceptácia takejto požiadavky ani žiadny iný právny úkon Poskytovateľa.
  2. Požiadavka na poskytnutie Technickej podpory musí obsahovať stručný popis predmetu Technickej podpory a spôsob jej poskytnutia (telefonicky, osobne, emailom, prostredníctvom vzdialeného prístupu a pod.). Osoba oprávnená vo veciach technických Objednávateľa odošle požiadavku na poskytnutie Technickej podpory elektronicky na adresu Osoby oprávnenej vo veciach technických Poskytovateľa alebo telefonicky na telefónne číslo tejto osoby a následne telefonickú požiadavku potvrdí písomnou formou (elektronicky). Na základe doručenia požiadavky resp. jej písomného potvrdenia Poskytovateľ začne s výkonom Technickej podpory bez zbytočného odkladu a zaväzuje sa poskytnúť najneskôr do 24 hodí od uzavretia Čiastkovej zmluvy. Pre účely sledovania času (objemu poskytnutia Technickej podpory) je za záväzný považovaný čas doručenia požiadavky v elektronickej podobe.

**Hroziace omeškanie**

* 1. V prípade, ak hrozí, že Poskytovateľ nevykoná Službu včas, Poskytovateľ bude o tejto skutočnosti písomne informovať Objednávateľa bez zbytočného odkladu po tom, čo sa o tejto skutočnosti dozvie. Toto oznámenie bude obsahovať dôvody omeškania a predpokladaný deň vykonania Služby.
  2. Splnením oznamovacej povinnosti Poskytovateľa podľa predchádzajúceho bodu nie sú dotknuté ostatné nároky Objednávateľa vyplývajúce z porušenia záväzku Poskytovateľa vykonať Službu včas, predovšetkým nárok na zmluvnú pokutu a na náhradu škody.
  3. Zmluvné strany sa dohodli, že ustanovenia bodu 4.21 VOP Objednávateľa (právo na predĺženie lehôt) sa nevzťahuje na Servis.

**Miesto plnenia**

Miestom plnenia Služby sú miesta, kde sa RTU nachádzajú a ich okolie alebo iné miesta určené Objednávateľom. Miesto vypracovávania Dokumentácie určuje Poskytovateľ. Miestom odovzdania Dokumentácie je sídlo Objednávateľa.

**Súčinnosť Objednávateľa, potvrdenie vykonania Služby**

* 1. Pokiaľ tak Objednávateľ Poskytovateľovi oznámi, je Poskytovateľ povinný činnosti podľa tejto Zmluvy na RTU vykonávať len za prítomnosti pracovníka Objednávateľa.
  2. Objednávateľ sa zaväzuje poskytnúť Poskytovateľovi nevyhnutnú súčinnosť pri plnení Zmluvy, Poskytovateľ je však povinný pri vykonávaní Služby postupovať tak, aby nevyhnutný rozsah súčinnosti Objednávateľa bol minimálny. Objednávateľ poskytne Poskytovateľovi, ak to bude nevyhnutné v súvislosti s plnením predmetu tejto Zmluvy, externý prístup do počítačovej siete Objednávateľa za podmienok stanovených osobitnou Zmluvou o externom pripojení s tretími stranami, ktorá určuje bližšie podmienky a pravidlá získania a využívania prístupu do počítačovej siete Objednávateľa, a ktorá sa po jej podpise stane integrálnou súčasťou tejto Zmluvy. Porušenie povinností a pravidiel získania a/alebo využívania externého pripojenia stanovených Zmluvou o externom pripojení s tretími stranami a Predpisom pre externé pripojenie do počítačovej siete SPPD a/alebo porušenie povinnosti mlčanlivosti a/alebo ochrany dôverných informácií zo strany Poskytovateľa sa považuje za podstatné porušenie zmluvných povinností zo strany Poskytovateľa.
  3. Oprávnená osoba Objednávateľa vo veciach technických potvrdí vykonanie Služby podpisom Preberacieho protokolu, ktorý bude obsahovať stručný popis poskytnutej Služby, čitateľné mená a podpisy zástupcov oboch zmluvných strán, dátum požadovaného vykonania Služby, dátum skutočného vykonania služby, a iné náležitosti, ktoré popisujú poskytnutú Službu a odôvodňujú výšku Ceny Služby a Ceny materiálu. V prípade, že Služba bola vykonaná vadne, je Objednávateľ oprávnený odmietnuť prevzatie Služby, resp. odmietnuť potvrdiť vykonanie Služby. O odmietnutí prevzatia Služby, resp. odmietnutí potvrdenia vykonania Služby s popisom vád, ktoré boli dôvodom na odmietnutie prevzatia Služby sa spíše písomný záznam. Preberací protokol predkladá Poskytovateľ Objednávateľovi spolu s Dokumentáciou podľa bodu 2.5 tejto Zmluvy.
  4. Pre účely fakturácie Ceny za časť Služby Servis a časť Služby Technická podpora Poskytovateľom Objednávateľovi, zašle Objednávateľ Poskytovateľovi po podpise Preberacieho protokolu objednávku Služby, pričom táto objednávka nemá vplyv na uzavretie Čiastkovej zmluvy a jej trvanie, nezakladá medzi zmluvnými stranami žiadne ďalšie práva a povinnosti nad rámec Čiastkovej zmluvy a slúži len na identifikáciu plnenia pre účely fakturácie (číslo objednávky je Poskytovateľ povinný uviesť vo faktúre).

**Cena Služby a platobné podmienky**

* 1. Zmluvné strany sa dohodli, že cena Služby (ďalej len „**Cena Služby**“) dohodnutá v súlade s Právnymi predpismi je uvedená bez DPH a je pre jednotlivé časti Služby bližšie špecifikovaná v Prílohe č. 2 Zmluvy, pričom:
     1. Cena za časť Služby Servis je dohodnutá ako cena za riadne poskytnutie tejto časti Služby v súvislosti s Poruchou konkrétneho RTU nahlásenou Objednávateľom uvedená na základe Cenovej ponuky Servis v požiadavke Objednávateľa (v Čiastkovej zmluve) bez ohľadu na počet využitých pracovníkov Poskytovateľa, pričom táto cena nezahŕňa cenu materiálu a náhradných dielov nevyhnutných na zásahy v rámci Servisu a nezahŕňa odplatu súvisiacu s dopravou Poskytovateľa.
     2. Cena za časť Služby Úprava je dohodnutá ako cena za riadne poskytnutie tejto časti Služby v súvislosti s konkrétnym RTU uvedená na základe Cenovej ponuky Úpravy v Objednávke (v Čiastkovej zmluve) bez ohľadu na počet využitých pracovníkov Poskytovateľa, pričom táto cena nezahŕňa cenu materiálu a náhradných dielov a nezahŕňa odplatu súvisiacu s dopravou Poskytovateľa.
     3. Poskytovateľovi patrí odplata za dopravu súvisiacu s poskytovaním časti Služby Servis a Úprava za reálne odjazdené kilometre (presun z najbližšieho pracoviska Poskytovateľa na Miesto plnenia Služby a späť) vo výške uvednej v Prílohe č. 2 Zmluvy.
     4. Poskytovateľovi patrí odplata za materiál a náhradné diely nevyhnutné na zásahy a výkony v rámci časti Služby Servis a Úprava (ďalej len „Cena materiálu“), pričom cena takéhoto materiálu a náhradných dielov, pokiaľ nie je uvedená v Prílohe č. 2 Zmluvy, musí vychádzať z najnižšej ceny na relevantnom trhu. Materiál a náhradné diely použité pri vykonávaní Služby, vrátane ich množstva a jednotkovej ceny je Poskytovateľ povinný uviesť v Preberacom protokole, ktorý bude tvoriť prílohu faktúry.
     5. Cena za časť Služby Technická podpora je dohodnutá ako cena za riadne poskytnutie tejto časti Služby, a to za reálny čas trvania poskytovania Technickej podpory bez ohľadu na počet využitých pracovníkov Poskytovateľa.
  2. Cena Služby, resp. jej časti je/sú maximálne a je/sú v nej/nich zahrnuté všetky náklady Poskytovateľa spojené s vykonávaním Služby, ako náklady na obstaranie, pracovnú silu, technické vybavenie, materiál a náhradné diely, náklady vecí použitých na vykonanie Služby v mieste plnenia, dopravu, prípadné dane, clá, správne a iné poplatky vyberané akýmkoľvek orgánom štátnej správy.
  3. K Cene Služby Poskytovateľ uplatní daň z pridanej hodnoty (DPH) v zmysle Právnych predpisov.
  4. Pre vylúčenie pochybností sa uvádza, že odplata za výkon všetkých činností podľa tejto Zmluvy je súčasťou Ceny Služby.
  5. Cena Služby je splatná v lehote splatnosti riadne vystavenej a doručenej faktúry, ktorá musí spĺňať obsahové náležitosti v zmysle Právnych predpisov a tejto Zmluvy, a ktorú je Poskytovateľ oprávnený vystaviť po podpise Preberacieho protokolu Objednávateľom.
  6. Lehota splatnosti faktúr vystavených Poskytovateľom je 60 dní od ich doručenia Objednávateľovi a úhrada bude vykonaná bezhotovostným bankovým prevodom v mene, ktorá je dohodnutá pre Cenu, na účet Poskytovateľa uvedený na faktúre.
  7. Poskytovateľ je povinný zabezpečiť, aby bankový účet uvedený na faktúre bol oznámený Finančnému riaditeľstvu SR v zmysle § 6 Zákona o DPH. V prípade, že bankový účet uvedený na faktúre nebude oznámený spôsobom podľa predchádzajúcej vety a Objednávateľ uhradí faktúru na tento účet, Poskytovateľ sa zaväzuje nahradiť Objednávateľovi akúkoľvek škodu, ktorá Objednávateľovi vznikne, najmä v súvislosti s ručením za nezaplatenú daň z pridanej hodnoty uplatneným správcom dane voči Objednávateľovi. Ak sa Objednávateľ dozvie, že Poskytovateľ neoznámil číslo bankového účtu, na ktorý má byť vykonaná úhrada faktúry, Finančnému riaditeľstvu SR, je oprávnený faktúru neuhradiť, pričom Poskytovateľ nie je v tomto prípade oprávnený uplatniť si u Objednávateľa sankciu za neskorú úhradu. Úhrada bude vykonaná po tom, čo Poskytovateľ preukáže splnenie oznamovacej povinnosti v zmysle § 6 Zákona o DPH. Objednávateľ si nebude uplatňovať osobitný spôsob úhrady dane v zmysle § 69c Zákona o DPH.
  8. Pokiaľ Poskytovateľ doručí Objednávateľovi faktúru s uvedeným bankovým účtom určeným na jej úhradu odlišným než je bankový účet Poskytovateľa uvedený v Zmluve, je Poskytovateľ na žiadosť Objednávateľa povinný oznámiť Objednávateľovi písomne s úradne overeným podpisom (overeným notárom alebo na obci) osoby resp. osôb oprávnených konať za Poskytovateľa v zmysle zápisu v obchodnom registri alebo Osoby oprávnenej vo veciach zmluvných Poskytovateľa, že došlo k zmene jeho bankového účtu určeného na úhrady podľa tejto Zmluvy, pričom uvedie identifikáciu tohto bankového účtu v rozsahu IBAN a SWIFT. Doručením žiadosti Objednávateľa Poskytovateľovi podľa predchádzajúcej vety tohto bodu Zmluvy sa prerušuje plynutie doby splatnosti faktúry a to až do doručenia riadneho oznámenia nového bankového účtu Poskytovateľom Objednávateľovi s náležitosťami podľa ustanovení tohto bodu Zmluvy. Pokiaľ je Poskytovateľ platcom DPH musí oznámenie nového bankového účtu obsahovať vyhlásenie Poskytovateľa, že nový účet uvedený v tomto oznámení je oznámený Finančnému riaditeľstvu SR v zmysle ust. § 6 Zákona o DPH. Ostatné ustanovenia Zmluvy týkajúce sa podmienok fakturácie nie sú ustanoveniami tohto bodu Zmluvy dotknuté.
  9. Ku každej faktúre musí byť priložená kópia Preberacieho protokolu.
  10. Okrem náležitostí v zmysle Právnych predpisov musí faktúra obsahovať náležitosti v zmysle Prílohy č. 1 Zmluvy.
  11. Práva a povinnosti zmluvných strán týkajúce sa daňových povinností sú upravené v Prílohe č. 1 Zmluvy.
  12. Objednávateľ a Poskytovateľ sa dohodli, že faktúru na Cenu Služby Poskytovateľ vystaví najneskôr do 15 dní odo dňa potvrdenia vykonania Služby Objednávateľom (podpis Preberacieho protokolu).
  13. V prípade, ak z objektívnych dôvodov príde počas doby platnosti tejto Zmluvy k zmene v niektorých položkách náhradných dielov, ktoré sú uvedené v Prílohe č. 2 tejto Zmluvy (napríklad sa niektorý druh náhradného dielu prestane vyrábať a pod.), zmluvné strany sa dohodli, že tieto položky náhradných dielov budú na základe vzájomnej dohody zmluvných strán nahradené adekvátnymi novými položkami. Zmena položiek náhradných dielov v zmysle predchádzajúcej vety sa po jej písomnom odsúhlasení Oprávnenou osobou vo veciach zmluvných Objednávateľa uskutoční tak, že Príloha č. 2 tejto Zmluvy v časti cenníka náhradných dielov sa nahradí jej novým znením, a to bez potreby uzavretia písomného dodatku k tejto Zmluve. V prípade, že Poskytovateľom navrhované ceny jednotlivých hnuteľných vecí by boli vyššie ako tie, ktoré sú uvedené v Prílohe č. 2 Zmluvy, je možné Prílohu č. 2 meniť len formou písomných dodatkov k Zmluve, podpísaných oboma zmluvnými stranami.

**Inflačná doložka**

* 1. Zmluvné strany sa dohodli, že Poskytovateľ je oprávnený Cenu Služby jednostranne zvýšiť o priemernú ročnú mieru inflácie meranú indexom spotrebiteľských cien, zverejnenú Štatistickým úradom SR (ďalej aj ako „Miera inflácie“), za podmienok upravených nižšie (ďalej aj ako „Právo na zvýšenie Ceny“).
  2. Právo na zvýšenie Ceny je Poskytovateľ oprávnený uplatniť prvý krát v kalendárnom roku 2027, najskôr však po uplynutí 12 mesiacov odo dňa trvania platnosti a účinnosti tejto Zmluvy a to do 30 dní po uplynutí uvedenej lehoty a v každom nasledujúcom kalendárnom roku trvania Zmluvy, vždy len do konca kalendárneho mesiaca, ktorý nasleduje po kalendárnom mesiaci, v ktorom Štatistický úrad SR oficiálne uverejní Mieru inflácie za predchádzajúci kalendárny rok.
  3. Právo na zvýšenie Ceny vzniká len v prípade, že Miera inflácie presiahne 2% (slovom: dve percentá). Pre vylúčenie pochybností sa uvádza, že v prípade zápornej Miery inflácie (deflácia) Právo na zvýšenie Ceny nevzniká a zároveň sa Cena Služby ani neznižuje.
  4. Pre vylúčenie pochybností sa uvádza, že Právo na zvýšenie Ceny možno v kalendárnom roku uplatniť vždy len raz. V prípade, že Poskytovateľ Právo na zvýšenie Ceny v konkrétnom kalendárnom roku za podmienok dohodnutých v tejto Zmluve neuplatní, stráca nárok uplatňovať Právo na zvýšenie Ceny za toto obdobie.
  5. Právo na zvýšenie Ceny musí Poskytovateľ u Objednávateľa uplatniť v písomnej forme, pričom Objednávateľovi zároveň zašle Špecifikáciu Ceny Služby s prehľadne zobrazenými pôvodnými ako aj zvýšenými cenami jednotlivých položiek a podrobnosťami výpočtu zvýšenia. Pre vylúčenie pochybností sa uvádza, že uplatnenie Práva na zvýšenie Ceny je účinné momentom jeho doručenia Objednávateľovi.
  6. Cena Služby sa, na základe uplatnenia Práva na zvýšenie Ceny Poskytovateľom u Objednávateľa, zvyšuje momentom doručenia písomnej akceptácie uplatnenia Práva na zvýšenie Ceny Objednávateľom Poskytovateľovi (postačí aj vo forme emailu zaslaného Oprávnenou osobou Objednávateľa vo veciach zmluvných na emailovú adresu Poskytovateľa uvedenú v bode 11.1), v ktorej bude uvedená akceptovaná zvýšená Cena Služby (ďalej aj ako „Akceptácia zvýšenej Ceny“). Akceptáciu zvýšenej Ceny je Objednávateľ povinný Poskytovateľovi zaslať do 30 dní od uplatnenia Práva na zvýšenie Ceny Poskytovateľom, a to len za predpokladu, že Právo na zvýšenie Ceny bolo Poskytovateľom uplatnené riadne a za podmienok vyplývajúcich z tejto Zmluvy.
  7. Pre vylúčenie pochybností sa uvádza, že Cena Služby zvýšená na základe uplatnenia Práva na zvýšenie Ceny sa uplatní až na Čiastkové zmluvy založené Objednávkami a/alebo požiadavkami na poskytnutie Služby doručenými Objednávateľom Poskytovateľovi po momente doručenia Akceptácie zvýšenej Ceny Poskytovateľovi, a to bez ohľadu na moment potvrdenia (akceptácie) konkrétnej Objednávky Poskytovateľom.
  8. Zároveň v prípade uplatnenia Práva na zvýšenie Ceny Poskytovateľom riadne a za podmienok vyplývajúcich z tejto Zmluvy Objednávateľ nie je až do momentu doručenia Akceptácie zvýšenej Ceny oprávnený vystaviť Objednávku, t.j. Objednávateľovi opäť vznikne právo na vystavenie Objednávky až po doručení Akceptácie zvýšenej Ceny Objednávateľom Poskytovateľovi. Pre vylúčenie pochybností zmluvné strany uvádzajú, že ustanovenie predchádzajúcej vety sa nevzťahuje na Požiadavky na poskytnutie Služby, ktoré môže Objednávateľ zadávať podľa potreby.
  9. Celkové zvýšenie Ceny Služieb na základe Práva na zvýšenie Ceny za žiadnych okolností nesmie presiahnuť 13% z pôvodnej Ceny Služieb.

**Práva a povinnosti zmluvných strán**

* 1. Poskytovateľ vykonáva Službu v súlade s touto Zmluvou, podľa platných Právnych predpisov, bezpečnostných a ekologických predpisov a noriem, s vynaložením odbornej starostlivosti, efektívne a v súlade s najlepšími profesionálnymi zvyklosťami tak, aby bol splnený účel tejto Zmluvy.
  2. Poskytovateľ zodpovedá za odbornú spôsobilosť svojich zamestnancov, subdodávateľov resp. tretích osôb podieľajúcich sa na plnení tejto Zmluvy, za kvalitu vykonaných činností a za pravdivosť údajov uvedených v Dokumentácii.
  3. Práva a povinnosti zmluvných strán týkajúce sa BOZP, OPP a ochrany životného prostredia sú upravené v Prílohe č. 1 Zmluvy.
  4. **Subdodávateľ**
  5. Každá zmluva, na základe ktorej Poskytovateľ poverí tretiu osobu vykonávaním činností podľa tejto Zmluvy, sa považuje za zmluvu uzavretú so subdodávateľom.
  6. Poskytovateľ je povinný pred uzatvorením zmluvy so subdodávateľom oznámiť Objednávateľovi, že niektoré činnosti podľa tejto Zmluvy má záujem vykonávať prostredníctvom konkrétneho subdodávateľa. Objednávateľ má právo oznámiť Poskytovateľovi, že nesúhlasí s plnením tejto Zmluvy prostredníctvom daného subdodávateľa, avšak iba zo závažných dôvodov, ktoré musí Poskytovateľovi písomne oznámiť.
  7. Zoznam subdodávateľov Poskytovateľa, ktorý predložil Poskytovateľ do času uzavretia tejto Zmluvy spolu s uvedením údajov o všetkých známych subdodávateľoch v zmysle § 41 Zákona o VO, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 3 tejto Zmluvy. Poskytovateľ je povinný písomne oznámiť Objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy sa Poskytovateľ dozvedel o tejto zmene. K zmene subdodávateľa môže dôjsť len po odsúhlasení Objednávateľom na základe aktualizovania Prílohy č. 3 Zmluvy, k čomu môže dôjsť aj vzájomným odsúhlasením prostredníctvom elektronickej komunikácie Oprávnených osôb vo veciach zmluvných Poskytovateľa a Objednávateľa bez potreby uzavretia písomného dodatku k tejto Zmluve. Poskytovateľ je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).

**Hodnota zákazky**

* 1. Celková odplata Objednávateľa Poskytovateľovi za plnenie podľa tejto Zmluvy (finančný limit zákazky) je maximálne *[bude doplnené Obstarávateľom]* EUR bez DPH. Uvedenie maximálnej celkovej odplaty nezakladá právo Poskytovateľa na poskytnutie plnenia v takomto objeme a Objednávateľ je oprávnený požadovať od Poskytovateľa aj iba podstatne nižší objem plnenia alebo plnenie nepožadovať vôbec.

**Zodpovednosť za vady a záruka**

* 1. Poskytovateľ zodpovedá za vady, ktoré mala Služba v okamihu prevzatia Služby Objednávateľom v zmysle tejto Zmluvy, a to aj v prípade, keď sa vada stane zjavnou až po tomto okamihu (skryté vady).
  2. Záručná doba (ďalej len „záruka“ alebo „záruka za akosť*“)* na vykonané práce je 6 mesiacov, na opravenú súčiastku resp. zmenu RTU je 6 mesiacov, na novú súčiastku resp. náhradný diel je 24 mesiacov a na funkčnosť softvérového plnenia (najmä Úprava softvéru) dodávaného na základe tejto Zmluvy zodpovedajúce účelu jeho obvyklého využitia, na ktoré je záručná doba rovnaká ako trvanie licencie v zmysle tejto Zmluvy a začína plynúť odo dňa podpisu Preberacieho protokolu Objednávateľom.
  3. Služba musí spĺňať Kybernetickú bezpečnosť plnenia, a to aj po celú dobu trvania záručnej doby. Za týmto účelom je Poskytovateľ povinný najmä vykonávať, resp. zabezpečovať vykonávanie a/alebo poskytovať, resp. zabezpečovať poskytovanie počas záručnej doby, ktorá je rovnaká ako trvanie licencie, bezpečnostné aktualizácie / opravy softvéru (dodaného na základe tejto Zmluvy vydané ich výrobcami, pravidelné aktualizácie softvéru na základe odporúčaní výrobcov softvéru vrátane poskytnutia alebo zabezpečenia licencií, a to všetko na vlastné náklady tak, aby plnenie spĺňalo bezpečnostné požiadavky a bezpečnostné opatrenia aktuálne platných Právnych predpisov na úseku kybernetickej bezpečnosti. Zmluvné strany sa dohodli, že tieto náklady sa považujú za už zahrnuté v Cene Služby.
  4. Odlišne od bodu 11.9 Prílohy č. 1 tejto Zmluvy (VOP Objednávateľa) sa zmluvné strany dohodli, že Poskytovateľ sa zaväzuje začať s odstraňovaním vád Služby bezodkladne po Oznámení vád Objednávateľom a vady odstrániť do 3 dní odo dňa Oznámenia vád Objednávateľom, ak sa zmluvné strany nedohodnú inak.
  5. Ostatné práva a povinnosti týkajúce sa zodpovednosti za vady sú upravené v Prílohe č. 1 Zmluvy.

**Zmluvné sankcie**

* 1. Odchylne od bodu 12.2 VOP Objednávateľa (Príloha č. 1 Zmluvy) sa zmluvné strany dohodli, že Objednávateľ si môže v prípade omeškania Poskytovateľa s nástupom na zásah v rámci Servisu a/alebo omeškania Poskytovateľa s odstránením Poruchy v rámci Servisu, za každý aj začatý deň omeškania uplatniť u Poskytovateľa zmluvnú pokutu vo výške vo výške 0,5 % z Ceny Služby alebo predpokladanej Ceny Služby, a ak takéto omeškanie Poskytovateľa presiahne 60 kalendárnych dní môže si Objednávateľ u Poskytovateľa uplatniť zmluvnú pokutu v paušálnej výške 500,- EUR, aj formou vystavenia faktúry splatnej do 14 dní od jej doručenia Poskytovateľovi. V ostatných prípadoch omeškania Poskytovateľa s vykonaním Služby, odlišných od prípadu podľa prechádzajúcej vety, si Objednávateľ môže uplatniť u Poskytovateľa zmluvnú pokutu vo výške 0,5 % z Ceny Služby, za každý aj začatý deň omeškania aj formou vystavenia faktúry splatnej do 14 dní od jej doručenia Poskytovateľovi.
  2. Objednávateľ si môže v prípade, že Poskytovateľ neposkytne záručné plnenie riadne a včas, uplatniť u Poskytovateľa zmluvnú pokutu vo výške 50,- EUR za každý aj začatý deň omeškania a za každú vadu Služby osobitne aj formou vystavenia faktúry splatnej do 14 dní od jej doručenia Poskytovateľovi.
  3. V prípade omeškania s plnením peňažných záväzkov si veriteľ môže uplatniť úrok z omeškania vo výške 0,02 % z nezaplatenej sumy za každý deň omeškania.
  4. Uplatnením zmluvných pokút podľa tohto článku nie je dotknutý nárok Objednávateľa na náhradu škody, ktorá mu vznikla z nesplnenia povinnosti zabezpečenej zmluvnou pokutou, v plnej výške.

**Ochrana Dôverných informácií a Osobných údajov, Kyberentická bezpečnosť**

* 1. Povinnosti zmluvných strán týkajúce sa ochrany Dôverných informácií sa riadia príslušnými ustanoveniami Prílohy č. 1 Zmluvy (VOP Objednávateľa) a platia bez ohľadu na ukončenie platnosti a účinnosti tejto Zmluvy.
  2. Zmluvné strany pre účel tejto Zmluvy označujú ako Dôverné informácie aj všetky informácie týkajúce sa RTU a zabezpečenia objektov v ktorom sú umiestnené, všetky informácie o stave RTU, plynovodov, súvisiacich objektov a iných plynárenských zariadení, výsledky meraní a akékoľvek z nich vyplývajúce analýzy a závery. Na všetky informácie podľa predchádzajúcej vety sa nevzťahujú výnimky podľa ustanovenia bodu 13.4 písm. a), b), c) VOP Objednávateľa a výnimky podľa ustanovenia 13.5 a), b), d) VOP Objednávateľa, teda Poskytovateľ nie je oprávnený bez predchádzajúceho písomného súhlasu Objednávateľa tieto Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu Zmluvy.
  3. Pre vylúčenie pochybností sa uvádza, že Objednávateľ je oprávnený používať Dokumentáciu, ako výsledok plnenia Poskytovateľa v zmysle tejto Zmluvy podľa svojho uváženia a poskytnúť Dokumentáciu akýmkoľvek tretím osobám v súvislosti s prevádzkovaním distribučnej siete a vykonávaním akýchkoľvek činností súvisiacich s prevádzkovaním distribučnej siete.

**Kybernetická bezpečnosť**

* 1. Poskytovateľ si je vedomý, že Objednávateľ je v zmysle zákona č. 69/2018 Z.z. o kybernetickej bezpečnosti v platnom znení (ďalej len „Zákon o kybernetickej bezpečnosti“) prevádzkovateľom základnej služby zapísaným v registri prevádzkovateľov základnej služby, ktorý prevádzkuje kritickú základnú službu (v sektore energetika v podsektore plyn).
  2. Poskytovateľ sa zaväzuje spracovávať informácie, ktoré by mohli mať vplyv na kritickú základnú službu Objednávateľa, alebo ktoré by sa mohli týkať kybernetickej bezpečnosti sietí a informačných systémov Objednávateľa tak, aby nebola narušená ich dostupnosť, dôvernosť, autentickosť a integrita.
  3. Zmluvné strany sa zaväzujú, že v prípade, ak im na základe Zákona o kybernetickej bezpečnosti vznikne povinnosť uzavrieť zmluvu o zabezpečení plnenia bezpečnostných opatrení a notifikačných povinností, budú postupovať podľa Zákona o kybernetickej bezpečnosti a uzavrú písomnú zmluvu za účelom zabezpečenia plnenia bezpečnostných opatrení a notifikačných povinností, ktorá sa po jej podpise stane integrálnou súčasťou tejto Zmluvy a/alebo uskutočnia všetky úkony v súlade s ustanoveniami uvedeného zákona tak, aby bolo možné realizovať plnenie v zmysle Zmluvy. Porušenie povinností vyplývajúcich pre Poskytovateľa zo Zmluvy o zabezpečení plnenia bezpečnostných opatrení a notifikačných povinností sa bude považovať za podstatné porušenie zmluvných povinností zo strany Poskytovateľa.
  4. Služba musí spĺňať všetky požiadavky kybernetickej bezpečnosti a požadovanú úroveň kybernetickej bezpečnosti (kybernetickou bezpečnosťou je stav, v ktorom sú siete a informačné systémy schopné odolávať na určitom stupni spoľahlivosti akémukoľvek konaniu, ktoré ohrozuje dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo súvisiacich služieb poskytovaných alebo prístupných prostredníctvom týchto sietí a informačných systémov), musia byť spôsobilé odolávať kybernetickým bezpečnostným incidentom (kybernetickým bezpečnostným incidentom je udalosť ohrozujúca dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo služieb poskytovaných alebo prístupných prostredníctvom sietí a informačných systémov), t.j. musia spĺňať všetky požiadavky vyplývajúce zo všeobecne záväzných právnych predpisov, vykonávacích vyhlášok k nim a interných predpisov Objednávateľa v platnom znení, najmä zákona č. 69/2018 Z.z. o kybernetickej bezpečnosti v platnom znení, vyhlášky Národného bezpečnostného úradu č. 362/2018, ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení a interného predpisu Objednávateľa Bezpečnosť informačných a komunikačných systémov v SPP – distribúcia, a.s (ďalej ako „Kybernetická bezpečnosť plnenia“).

**Autorské práva a licenčná zmluva**

* 1. Na základe tejto zmluvy najmä pokiaľ ide o časť Služby Úprava Posktovateľ udeľuje Objednávateľovi nevýhradnú a časovo neobmedzenú licenciu na používanie softvéru dodaného v zmysle tejto Zmluvy (ďalej len „softvér“), ktorý je nevyhnutný pre prevádzkovanie RTU. Objednávateľ má právo používať softvér bez obmedzenia počtu užívateľov, a zároveň právo prostredníctvom dodaného softvéru spravovať a meniť konfiguráciu užívateľského softvéru RTU. Odplata za poskytnutie licencie (práva na používanie softvéru) je už zahrnutá v Cene Služby. Objednávateľ má právo licenciu previesť a právo udeliť sublicenciu na používanie softvéru v rozsahu udelenej licencie.
  2. V prípade, že v rámci plnenia podľa tejto Zmluvy Poskytovateľ dodá a/alebo implementuje počítačový program, databázu alebo akékoľvek iné autorské dielo, vo vzťahu ku ktorému Poskytovateľ nie je držiteľom alebo poskytovateľom práv na jeho používanie (tzv. „cudzí softvér“), je Poskytovateľ povinný zabezpečiť (u príslušného držiteľa alebo poskytovateľa týchto práv) pre Objednávateľa oprávnenia nevýhradnú a časovo neobmedzenú licenciu na používanie softvéru dodaného v zmysle tejto Zmluvy (ďalej len „softvér“), ktorý je nevyhnutný pre prevádzkovanie RTU. Objednávateľ má právo používať softvér bez obmedzenia počtu užívateľov, a zároveň právo prostredníctvom dodaného softvéru spravovať a meniť konfiguráciu užívateľského softvéru pre RTU. Licenciu podľa predchádzajúcej vety je Objednávateľ oprávnený previesť, a zároveň má právo udeliť sublicenciu na používanie softvéru v rozsahu udelenej licencie. Splnenie tejto povinnosti je Poskytovateľ povinný Objednávateľovi riadne preukázať pred odovzdaním Služby. Nesplnenie tejto povinnosti sa považuje za závažné porušenie Zmluvy a môže byť dôvodom na neprevzatie Služby Objednávateľom z dôvodu neúplnosti. Odplata za poskytnutie licencie (práva na používanie softvéru) je už zahrnutá v Cene Služby.
  3. Ďalšie povinnosti zmluvných strán týkajúce sa autorských práv a ďalších práv k predmetom duševného vlastníctva sa riadia príslušnými ustanoveniami Prílohy č. 1 Zmluvy (VOP Objednávateľa).

**Doručovanie**

* 1. Ostatné písomnosti a prejavy vôle zmluvných strán (rôzne od tých, pre doručovanie ktorých sa v zmysle Zmluvy alebo VOP Objednávateľa vyžaduje osobné doručenie, doručenie kuriérom alebo zaslanie poštou), môžu byť doručované tiež na nasledovné adresy:

1. Objednávateľovi elektronicky na adresu:
2. Poskytovateľovi elektronicky na adresu:
   1. V prípade doručovania podľa predchádzajúceho bodu, druhá zmluvná strana bezodkladne potvrdí doručenie preukázateľnou formou. Pre vylúčenie pochybností sa uvádza, že nesplnenie tejto povinnosti nezakladá fikciu nedoručenia takejto písomnosti alebo prejavu vôle zmluvnej strany.

**Ostatné ustanovenia**

* 1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „**Oprávnené osoby**“) nasledovné osoby:

**za Poskytovateľa:**

1. Vo veciach technických:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

1. Vo veciach zmluvných:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

**za Objednávateľa:**

1. Vo veciach technických:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

Vo veciach technických pre LC Bratislava, Pezinok:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

Vo veciach technických pre LC Nitra, Komárno, Galanta:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

Vo veciach technických pre LC Nové Mesto nad Váhom:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

Vo veciach technických pre LC Žilina, Poprad:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

Vo veciach technických pre LC Zvolen, Lučenec:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

Vo veciach technických pre LC Košice, Michalovce:

*[doplniť meno, priezvisko, funkcia]*

*Telefón: [doplniť]*

E-mail: *[doplniť]*

1. Vo veciach zmluvných:

*[doplniť meno, priezvisko, funkcia]*

Telefón: *[doplniť]*

E-mail: *[doplniť]*

* 1. Zmluvné strany týmto vyhlasujú, že Oprávnené osoby disponujú oprávneniami a právomocami potrebnými pre prijímanie a realizáciu rozhodnutí v súvislosti s plnením tejto Zmluvy, avšak Oprávnené osoby zmluvných strán nie sú oprávnené Zmluvu meniť ani zrušiť, ak nie je v tejto Zmluve uvedené inak.

**Článok 12.**

**Trvanie Zmluvy a niektoré ustanovenia týkajúce sa ukončenia Zmluvy**

1. Táto Zmluva sa uzatvára na dobu určitú, a to na dobu päť (5) rokov odo dňa začatia poskytovania Služby, t.j. od 01.01.2026.
2. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípadoch predpokladaných Zmluvou a v prípade podstatného porušenia zmluvných povinností, za ktoré sa popri dôvodoch v zmysle Obchodného zákonníka a osobitných ustanovení Zmluvy považujú prípady podľa VOP Objednávateľa. Zmluvu je tiež možné ukončiť ostatnými spôsobmi podľa VOP Objednávateľa a Právnych predpisov.
3. Objednávateľ je oprávnený Zmluvu vypovedať bez udania dôvodu v 2 mesačnej výpovednej lehote, ktorá začína plynúť od prvého kalendárneho dňa mesiaca nasledujúceho po mesiaci, v ktorom bola písomná výpoveď doručená Poskytovateľovi.

**Článok 13**

**Záverečné ustanovenia**

1. Táto Zmluva nadobúda platnosť a účinnosť dňom podpisu zmluvnými, pokiaľ z procesu uzavierania Zmluvy a/alebo Právnych predpisov, na základe ktorého/ktorých bola s Poskytovateľom Zmluva uzavretá nevyplýva iné, pričom Poskytovateľ začne poskytovať Službu na základe tejto Zmluvy od 01.01.2026. V prípade ak sa v zmysle Právnych predpisov na platnosť a/alebo účinnosť Zmluvy vyžaduje jej zverejnenie a/alebo schválenie príslušným orgánom, nadobúda Zmluva platnosť a/alebo účinnosť dňom nasledujúcim po dni jej zverejnenia a/alebo schválením príslušným orgánom. Odhliadnuc od uvedeného sú zmluvné strany svojimi prejavmi viazané momentom podpisu Zmluvy.
2. Práva a povinnosti výslovne neupravené Zmluvou sa spravujú príslušnými ustanoveniami VOP Objednávateľa, resp. príslušnými ustanoveniami Obchodného zákonníka a ostatných Právnych predpisov v prípade, že tieto nie sú výslovne upravené ani ustanoveniami VOP Objednávateľa. V prípade odchylnej úpravy Zmluvy a VOP Objednávateľa majú ustanovenia tejto Zmluvy prednosť pred ustanoveniami VOP Objednávateľa.
3. Ak zmluvné strany nedosiahnu dohodu o spore, ktorákoľvek zo zmluvných strán je oprávnená podať žalobu na súd, príslušný podľa procesných predpisov platných v Slovenskej republike, pre vylúčenie pochybností sa uvádza, že zmluvné strany si týmto dohodli právomoc súdov Slovenskej republiky.
4. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy túto podpisujú.
5. Osoby, ktoré podpisujú Zmluvu vyhlasujú, že sú oprávnené konať v mene zmluvnej strany a zaväzovať zmluvnú stranu svojim podpisom.
6. Poskytovateľ svojím podpisom tejto Zmluvy potvrdzuje, že mu boli poskytnuté informácie o spracúvaní osobných údajov Objednávateľom v rozsahu stanovenom právnymi predpismi upravujúcimi ochranu osobných údajov obsiahnuté v dokumente dostupnom na http://www.spp-distribucia.sk/sk\_gdpr a že zabezpečil poskytnutie týchto informácií Oprávneným osobám Poskytovateľa.
7. Zmluvné strany sa dohodli, že Zmluvu možno zrušiť alebo meniť písomne, pričom zmenu je potrebné uskutočniť formou dodatku.
8. Zmluva je vyhotovená v 4 rovnopisoch s platnosťou originálu, pre Objednávateľa 2 a pre Poskytovateľa 2 vyhotovenia.
9. Zmluvné strany podpisom tejto Zmluvy prehlasujú, že prevzali (okrem tých dokumentov, ktoré sa súčasťou príloh stanú až po podpise Zmluvy) aj nasledujúce prílohy, ktoré tvoria neoddeliteľnú súčasť Zmluvy:

**Príloha č. 1:** Všeobecné obchodné podmienky na vykonanie Diela/Prác/Služby Objednávateľa (VOP Objednávateľa)

**Príloha č. 2:** Špecifikácia Ceny Služby (vrátane cenníka náhradných dielov a materiálu)

**Príloha č. 3:** Zoznam subdodávateľov

|  |  |
| --- | --- |
| V Bratislave, dňa ................. | V ................., dňa ................. |
| Objednávateľ: | Poskytovateľ: |
| ------------------------------------------------  *[doplniť meno, priezvisko, funkcia]* | ----------------------------------------------  *[doplniť meno, priezvisko, funkcia]* |
| ------------------------------------------------  *[doplniť meno, priezvisko, funkcia]* | -----------------------------------------------  *[doplniť meno, priezvisko, funkcia]* |